Ellen Lobb

Marjorie Ellen Lobb (født 24. desember 1947 i New York, USA) er en amerikansk/norsk billedkunstner, bosatt på Vestre Sandøya i Tvedestrand kommune. Hun arbeider i hovedsak med tresnitt og oljemaleri.

Ellen Lobb kom til Norge i 1970 etter fullført bachelorgrad fra Rhode Island School of Design, fine arts.Made on Sandøya: «Ellen Lobb»  Hun har også utdannelse fra Institutt for grafisk design, Høgskolen i Telemark (1971) og Statens lærerhøgskole i forming, Oslo (1978). Etter hvert bosatte hun seg på Vestre Sandøya utenfor Tvedestrand, hvor hun har eget verksted og galleri. 

Lobb har en rekke separatutstillinger bak seg, blant annet på Tyholmen galleri (1992), Grimstad kunstforening (1995), Lillesands Da’ene (1996) og i Bykle og Valle kunstlag (1997). Hun har deltatt fem ganger på Sørlandsutstillingen (siste gang i 1993). I 1996 deltok hun på Høstutstillingen. Lobb har også deltatt  på utstillinger i Christiansand kunstforening (1994, 1995 og 1998), Tvedestrand kunstforening (1988 og 1996), Grimstad kunstforening (1998 og 1999), Risør kunstforening (1999) og Sørlandets kunstnersenter og Galleri 9 (1997-99).Minge, Hans Otto: Norske billedkunstnere Agder (1999), s. 108. I forbindelse med 100-årsjubileet for kvinners stemmerett i 2013,  deltok Lobb på  jubileumsutstillingen  «Med kunsten som stemme» på Lindvedske hus i Arendal.Heidi Arild: «Motstand og mykhet» i Agderposten, s. 16-19, 3. mai 2013.

I perioder har hun arbeidet som illustratør for Norsk Hagetidend (1985-89) og senere for magasinet Foreldre & Barn (1997-1990). Hun har også undervist i estetiske fag ved videregående skoler i Aust-Agder. Lobb er innkjøpt av Skien Billedgalleri (1995), Tvedestrand kommune (1993 og 1994) og Tvedestrand videregående skole (1990).

Ellen Lobb er medlem i Norske billedkunstnere Agder (NBK-Agder).

 Referanser 

Kategori:Norske billedkunstnere
Kategori:Personer fra New York (delstat)
Kategori:Personer fra Tvedestrand kommune
Kategori:Fødsler i 1947